# Beiarn

### Wikipedia

Beiarn kommune

vaakuna | sijainti

Kunnan www-sivut
Sijainti | {{{koordinaatit}}}
Lääni | Nordlandin lääni
Maakunta | Salten
Seutukunta | [[]]
Kihlakunta | [[{{{kihlakunta}}}]]
Perustamisvuosi | 1852
Kuntaliitokset | {{{kuntaliitokset}}}
Pinta-ala - maa | 1.225 km² km²
Väkiluku - väestötiheys | 1 165 1 as/km²
Työttömyysaste | {{{työttömyys}}} %
Kunnallisvero | 28 %
Kunnanjohtaja | Frigg-Ottar Os
Kunnanvaltuusto {{{valtuusto-puolueet}}} | {{{valtuusto-koko}}} paikkaa {{{valtuusto-paikat}}}

Beiarn on kunta Norjassa Nordlandin läänissä ja se sijaitsee n. 100 km Bodøstä etelään. Kunnan rajanaapureina on pohjoisessa Skjerstad (entinen itsenäinen kunta, 1.1.2005 alkaen osa Bodøn kaupunkia), idässä Saltdal, etelässä Rana sekä lännessä Meløy ja Gildeskål. Kunnan hallinnollinen keskus on Moldjord, muita taajamia ovat Storjord ja Trones.

Beiarnin kirkko Moldjordin taajamassa

## [muokkaa] Historiaa

Vanhimmat asutuksen jäljet ajoittuvat 2.500 vuotta ajassa taaksepäin. Jo tuolloin asukkaat viljelivät maata sekä kasvattivat karjaa. Välillä seutu on ollut asumatonta, mutta 1500- ja 1600-luvuilla asutus levisi seudulle uudelleen.

Vuonna 1852 Beiarn itsenäistyi Gildeskålin kunnasta. Neljä vuotta myöhemmin Beiarnin seurakunta itsenäistyi entisen emopitäjänsä seurakunnasta ja Moldfjordiin rakennettiin oma kirkko ja pappila.

Väkiluku kasvoi toiseen maailmansotaan saakka hitaahkosti. Vuonna 1769 Beiarnin alueella asui 630 asukasta. Kunnan itsenäistymisen aikoihin (v. 1852) asukkaita oli n. 1.000. Toisen maailmansodan päättyessä asukkaita oli n. 2.300, mutta kääntyi sen jälkeen laskuun.

## [muokkaa] Maantiede

Kunnan alueesta suurin osa on vuoristoista, kumpuilevaa ylänköä korkeine huippuineen. 60 km:n pituinen Beiardalenin laakso kulkee pohjoisesta kohti Svartisenin jäätikköä. Asutus on levittäytynyt hajanaisesti päälaakson ja sen sivuhaarojen Tollådalenin, Gråtådalenin og Arstaddalenin aluille.

Rehevät laaksot ovat omiaan maanviljelykseen. Kunnan pinta-alasta n. 170 km² on metsien peitossa. Metsistä 14 km² on talousmetsää. Osa Saltfjellet-Svartisenin kansallispuistoa sijaitsee kunnan alueella.

Kunnan alueella sijaitsee useita korkeita vuorenhuippuja. Korkeimmat niistä (merenpinnan tason yläpuolella) ovat Stormyrtinden (1518 m) ja Høgtinden (1405 m). Ylänköalueita peittää useampi jäätikkö, suurin niistä on Simlebreen. Erikoisuutena on luolien suuri määrä. Tähän mennessä niitä on löydetty 178 kpl. Beiarnin suurin luola on 2,2 km pitkä. Korkeimman luolan syvyys on 110 m.

## [muokkaa] Liikenne

Beiarn oli pitkään eristäytynyttä aluetta - merenrantaviivaa ei ole. Toisen maailmansodan jälkeen käynnistynyt maaliikenneväylien rakentamisbuumi saavutti kunnan varsin myöhään. Näistä seikoista johtuen väkiluvun aleneminen alkoi muihin alueen kuntiin verrattuna huomattavasti aikaisemmin. Vasta 1960-luvun lopulla kuntaan saatiin tieyhteys ulkomaailmaan, Saltdaleniin Eurooppatielle E6. Beiarnista on nykyään suoria linja-autoyhteyksiä Bodøhön Saltstraumenin kautta.

## [muokkaa] Koulutus

Kunnassa on kaksi peruskoulua, Moldjordin ja Tronesin koulut. Molemmissa on luokka-asteet 1-10. Peruskoulun jälkeisiä oppilaitoksia ei kunnassa ole. Kansalaisopistossa "Kulturskolen i Beiarn" on mahdollisuus opiskella taiteen eri aloja kuten musiikkia ja draamaa.

## [muokkaa] Elinkeinot

Elinkeinoelämän kulmakiviä on maanviljelys. Suurin osa viljelijöistä on pientilallisia. Turismi, etenkin metsästykseen ja kalastukseen liittyvää, on kasvava sivuelinkeino. Beiarnelven on läänin merkittävimpiä lohi- ja taimenjokia.

Pienyrityksillä on merkittävä rooli työllistäjinä. Paikallisia erikoisuuksia tarjoaa mm. møsbrømlefsoja valmistava leipomo sekä paikallisista kivilajeista tuotteita valmistava korukivihiomo.

## [muokkaa] Kulttuuri, vapaa-aika ja nähtävyyksiä

Kari Cavén: "Idag, imorgen, alltid" (kuva vuodelta 2006)

Saltenin museon Beiarnin osasto on erikoistunut maanviljelykseen. Osasto toimii Dokmon vanhassa pappilassa Moldjordissa. Alueella on 13 rakennusta aina pappilasta ulkohuussiin. Näyttelyssä on mahdollisuus tutustua entisajan maa- ja metsätalousesineistöön. Erikoisuuksia ovat mm. kaksipyöräinen traktori sekä kivenlohkare, jota nostamalla seudun miesväki mitteli voimamiehen tittelistä.

Kunnan kirjasto avattiin uudistettuna 3.11.2006. Kunnantalossa sijaitsevissa yhteistiloissa on myös pankki sekä nimismiehen konttori.

Jazz Camp "The Groove Valley Project" on vuosittain elokuun alussa järjestettävä jazz-festivaali. Beiarnissa toimii lukuisia vapaa-ajan yhdistyksiä, joiden toimintaan kuuluu niin kuorolaulua kuin moottorikelkkailua. Beiarn Grotteklubb järjestää opastettuja retkiä alueen luoliin.

Kunta osallistui vuosina 1992-98 järjestettyyn projektiin Skulpturlandskap Nordland. Projektiin osallistui 32 Nordlandin läänin kuntaa sekä yksi kunta Tromssan läänistä. Kussakin kunnassa valittiin yksi kuvanveistäjä toteuttamaan veistos, joka pystytettiin kyseisen kunnan alueelle. Beiarnissa pystytettiin vuonna 1992 suomalaistaiteilija Kari Cavénin teos "Idag, imorgen, alltid".

## [muokkaa] Lähteet

Wikimedia Commonsissa on lisää materiaalia aiheesta Beiarn.

- Beiarn Norjan Wikipediassa
- Kunnan kotisivut
- Salten Museum Beiarn
- Kari Cavénin "Idag, imorgen, alltid"
- Beiarnin seurakunnan kotisivut
- Beiarn Grotteklubb

| Nordlandin läänin kunnat
Alstahaug Andøy Ballangen Beiarn Bindal Bodø Brønnøy Bø Dønna Evenes Fauske Flakstad Gildeskål Grane Hadsel Hamarøy Hattfjelldal Hemnes Herøy Leirfjord Lurøy Lødingen Meløy Moskenes Narvik Nesna Rana Rødøy Røst Saltdal Skjerstad Sortland Steigen Sømna Sørfold Tjeldsund Træna Tysfjord Vefsn Vega Vestvågøy Vevelstad Vågan Værøy Øksnes
Norjan läänit | Norja

Haettu osoitteesta http://fi.wikipedia.org../../../b/e/i/Beiarn.html

Luokka: Nordlandin läänin kunnat

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- English
- Nederlands
- Norsk (nynorsk)
- Norsk (bokmål)
- Polski
- Português
- Română
- Svenska